stanford-oval/wikipedia huggingface dataset:
תינוקות הים

| --- | --- |

כרזת הסרט
 בימוי:  רודולף איינג, ורנון סטלינגס
 הופק בידי:  רודולף איינג, וולט דיסני, יו הרמן
 תסריט:  פינטו קולביג, ג'ונתן קולדוול, מוריס דיי
 מדבבים:  פינטו קולביג לאונה לדו
 מוזיקה:  סקוט בראדלי
 מדינה:  ארצות הברית ארצות הברית
 חברת הפקה:  Harman and Ising
 חברה מפיצה:  RKO
 הקרנת בכורה:  ארצות הברית 9 בדצמבר 1938 ישראל 2005
 משך הקרנה:  8:34 דקות
 סוגה:  סרט קצר, סרט הנפשה
 סרט קודם:  תינוקות במים
 סרטים בסדרה:  סימפוניות טיפשיות
 דף הסרט ב־IMDb
תינוקות הים (באנגלית: Merbabies, "מרבייביז") הוא סרט קצר מונפש אמריקאי באורך 8 דקות, המשמש כסרט ה-71 בסדרת הסרטים "סימפוניות טיפשיות" של חברת וולט דיסני. במהלך תקופת הפקת הסרט האנימטורים של אולפני ההנפשה של וולט דיסני היו עסוקים בהנפשת הסרט הראשון המונפש באורך מלא של החברה, "שלגיה ושבעת הגמדים", לכן בשונה משאר הפקות הסדרה סרט זה הופק על ידי Harman and Ising.
הסרט בוים והופק על ידי רודולף איינג, יחד עם ביומו של ורנון סטלינגס והפקתם של וולט דיסני ויו הרמן. הסרט הולחן על ידי סקוט בראדלי ונכתב על ידי פינטו קולביג, ג'ונתן קולדוול ומוריס דיי, כאשר עלילתו משמשת כסוג של המשכון עבור הסרט הקצר ה-52 בסדרת הסרטים, "תינוקות במים". הסרט יצא לאקרנים במקור ב-9 בדצמבר 1938 בהפצת RKO. בישראל הסרט הופץ לראשונה על ידי פורום פילם בשנת 2005, כחלק מהכרך השני של סדרת התקליטורים "אגדות דיסני". ב-8 בספטמבר 2023 הסרט עלה לשירות הסטרימינג דיסני+.
תקציר העלילה

הסרט עוקב אחר תינוקות בני ים ג'ינג'ים זהים שנוצרו באוקיינוס על ידי בועות ואצות. במהלך הסרט התינוקות משחקים ומנגנים יחד עם יצורים ימיים, ביניהם סוסוני ים, כוכבי ים ותמנונים. בסוף הסרט לוויתן מעיף את כל התינוקות מעל המים והם נעלמים.
הפקה

"סימפוניות טיפשיות" היא סדרת סרטים מונפשת בהפקת חברת וולט דיסני, כאשר סרטה הראשון, "ריקוד השלדים", יצא לאקרנים ב-22 באוגוסט 1929. הסדרה זכתה להצלחה רבה, ולאחר שהופצה על ידי סרטי קולומביה ואז על ידי יונייטד ארטיסטס, היא החלה בשנת 1937 להיות מופצת על ידי RKO עד סיומה בשנת 1939.
בשנת 1934 החלה העבודה על סרט הקולנוע "שלגיה ושבעת הגמדים", אשר שימש כסרט הראשון המונפש באורך מלא של החברה. הפקת הסרט דרשה אנימטורים רבים שיעבדו עליו, לכן אולפני ההנפשה של וולט דיסני לא יכלו לעסוק בהפקת סרטים נוספים לסדרת הסרטים. עקב סיבות אילו, חברת וולט דיסני עשתה הסכם עם Harman and Ising שתפיק שלושה סרטים מונפשים קצרים עבור סדרת הסרטים. בסופו של דבר, רק סרט אחד נרכש והוא סרט זה, כאשר שני הסרטים הנותרים נמכרו למטרו גולדווין מאייר שהפיצה אותם כחלק מסדרת הסרטים "הרמוניות שמחות" שמשמשת כחיקוי לסדרה "סימפוניות טיפשיות".
הערות שוליים

↑  מייקל גאווין, Silly Symphony Cartoons part 9 – 1938: a smaller, expensive season of cartoon classics, באתר Inside the Magic‏, 17 ביולי 2018
↑  הצד האחורי של ה-DVD "אגדות דיסני - חלק 2" בעברית
↑  צוות האתר, Disney+ to Debut 27 Restored Classic Walt Disney Animation Studios Shorts, באתר D23‏, 19 ביוני 2023
מיכאיל טורצקי

| --- | --- |

 לידה:  12 באפריל 1962 (בן 62) מוסקבה, ברה"מ 
 סוגה מועדפת:  מקהלה, אמנות, עסקי השעשועים 
 מדינה:  רוסיה 
 תקופת הפעילות:  מ-1989 
 מקום לימודים:  האקדמיה לאמנות מקהלה על שם ויקטור פופוב 
 פרסים והוקרה:  אמן העם של הפדרציה הרוסית (2010)  אמן כבוד של הפדרציה הרוסית (2002)  עיטור הכבוד של הפדרציה הרוסית  Order For Merit in Culture and Art  עיטור הידידות (רוסיה)  Government Prize in Culture  תעודת כבוד נשיאותית של הפדרציה הרוסית 
 http://www.arthor.ru
 
מיכאיל טורצקי (ברוסית: Михаил Борисович Турецкий;‏ נולד ב-12 באפריל 1962) הוא זמר, מפיק ומנהל מקהלה יהודי רוסי. בשנת 2010 הוא קיבל תואר אמן העם של הפדרציה הרוסית.
קורות חיים

מיכאיל טורצקי נולד בשנת 1962 במוסקבה למשפחה יהודית. הוריו הגיעו למוסקבה ממוהילב. מגיל צעיר הוא למד מוזיקה ובגיל 11 החל לשיר במקהלה.
בשנת 1980 טורצקי החל ללמוד באקדמיה למוזיקה על שם גנסין וסיים אותה בהצטיינות בשנת 1985. לאחר סיום לימודי הוא היה מנהל מקהלה ושחקן בתיאטרון מוזיקלי.
בשנת 1989 טורצקי הרכיב מחדש מקהלת גברים של בית הכנסת הכוראלי. המקהלה ביצע שירה ללא ליווי מוזיקה כמקובל. תוך זמן קצר החלו הופעות מחוץ לבית כנסת והופעות מחוץ לגבולות רוסיה. בשנת 1995 נערך סבב הופעות בארצות הברית.
בשנת 1998 מקהלה קיבלה מעמד של הרכב עירוני ובשנת 2003 שמה שונה ל"מקהלת טורצקי".
בשנת 2009 טורצקי הקים מקהלת נשים "Soprano". הרכב זה זכה להצלחה גדולה ומופיע ברחבי רוסיה ומחוץ לגבולותיה.
בשנת 2015 טורצקי יזם פרויקט "חג השירים". הוא מבוסס על הופעות בכיכרות תוך השתתפות הקהל בשירה. בשנת 2015 בהופעה על כיכר ברוסטוב על דון השתתפו 106 אלף אנשים.
בשנת 2015 טורקצי ארגן הופעה עם שירי מלחמת העולם השנייה ושירים פטריוטיים נוספים. מאז אופעה זו הפכה למסורת ונערכת גם במדינות נוספות.
בשנת 2022 טורצקי תמך בפלישת רוסיה לאוקראינה. הוא לקח חלק פעיל בהפגנות תמיכה במהלך ואירועים נוספים שאורגנו על ידי הממשל. ב-ינואר 2023 אוקראינה כללה אותו ברשימת אנשים שנגדם הופעלו עיצומים.
על פעילותו טורצקי קיבל מספר עיטורים ופרסים מקצועיים. בשנת 2004 הוא קיבל תואר אמן העם של הפדרציה הרוסית. בשנת 2004 הוא קיבל פרס נשר הזהב.
אשתו ראשונה של טורצקי נהרגה בתאונת דרכים והוא נותר עם שתי בנות קטנות. בשנת 2001 הוא התחתן פעם שנייה ונולדו לו שתי בנות נוספות.
בשנת 2005 טורצקי פרסם ספר אוטוביוגרפי.
סוויס אינטרנשיונל אייר ליינס

מטוס בואינג 777-300ER של החברה
מטוס איירבוס A220-100 של החברה
איירבוס A321 של החברה
שלושה מטוסי איירבוס של סוויס - A320 (מלפנים),
A319 (ממריא) ו-A330 (מתרחק)
איירבוס A330 של סוויס בצביעה הישנה
סוויס אינטרנשיונל אייר ליינס או בקיצור: סוויס (באנגלית: Swiss International Air lines) היא חברת הדגל של שווייץ. החברה נמצאת בבעלותה של חברת לופטהנזה הגרמנית, והיא חברת התעופה הגדולה במדינה. בסיסה המרכזי של סוויס הוא בנמל התעופה הבינלאומי ציריך-קלוטן ובסיסה המשני בנמל התעופה הבינלאומי של ז'נבה.
תולדות החברה

סוויס נוסדה לאחר התמוטטות "סוויסאייר" בשנת 2002 בעקבות הליך פירוק, שנגרמה מהתנהלות פיננסית לקויה. האסטרטגיה העסקית של סוויסאייר, שכללה התרחבות העסקים, רכישת מטוסים חדשים וכן רכישת חברת התעופה הבלגית סבנה, התגלתה כגורמת הפסדים; בעקבות פיגועי הטרור של ה-11 בספטמבר, שפגעו בכל חברות התעופה הגדולות, התגלה בציבור מצבה החמור של סוויס והיא נאלצה להכריז על הליך פירוק (סבנה פורקה עוד קודם לכן). חברת קרוסאייר, שהייתה חברת הבת של סוויסאייר לטיסות קצרות, קיבלה את רוב נכסי סוויסאייר ושינתה את שמה ל"סוויס". עם רכישתה של סוויס על ידי לופטהנזה, היא התקבלה כחברה בברית סטאר אלייאנס, ברית חברות-התעופה בה חברה גם לופטהנזה, והצטרפה לתוכנית הנוסע המתמיד שלה - Miles & More.
בניסיון להתחרות בפעילותיהן של חברות התעופה הזולות, סוויס מפעילה היום את swiss sun - שירות המאפשר לנוסעים לטוס משווייץ אל יעדי נופש כגון לרנקה בקפריסין, ברצלונה, בורגס, וורנה במחיר מוזל. כמו כן, סוויס מפעילה את swiss europe - שירות שמציע טיסות בתוך אירופה לערי בירה מרכזיות במחירים מוזלים.
החברה זכתה ב-2017 בתואר "חברת התעופה הטובה בעולם לטווחים קצרים" ע"פ מדד הסקרים של The Telegraph.
שותפות קוד

מעבר להיותה חברה בברית חברות התעופה סטאר אלייאנס וחלק מקבוצת לופטהנזה, לחברה הסכמי שותפות קוד עם חברות תעופה זרות שאינן חברות בברית סטאר אליאנס לקווים בטיסות המשך בעולם.
אייר פראנס
אדריה איירווייז
אג'יאן איירליינס
אייר קנדה
אייר צ'יינה
אייר אינדיה
אייר מלטה
אול ניפון איירווייז
אוסטריאן איירליינס
בראסלס איירליינס
קת'אי פסיפיק
קרואטיה איירליינס
אדלווייס אייר
איג'יפטאייר
אל על
יורווינגס
הלווטיק איירווייז
LATAM ברזיל
לוט פוליש איירליינס
לופטהנזה
סקנדינביאן איירליינס
סינגפור איירליינס
סאות' אפריקן איירליינס
טאפ פורטוגל
תאי איירווייז
יונייטד איירליינס
צי המטוסים

צי המטוסים של החברה נכון לדצמבר 2024:
| כלי טיס | בצי | בהזמנה | נוסעים> F | נוסעים> B | נוסעים> E | נוסעים> סה"כ | הערות |
| --- | --- | --- | --- | --- | --- | --- | --- |
| איירבוס A220-100 | 9 | — | — | — | 125 | 125 |  |
| איירבוס A220-300 | 21 | — | — | — | 145 | 145 |  |
| איירבוס A320-200 | 11 | — | — | 30 | 150 | 180 |  |
| איירבוס A320neo | 8 | 9 | — | 30 | 150 | 180 |  |
| איירבוס A321-100 | 3 | — | — | — | 219 | 219 |  |
| איירבוס A321-200 | 3 | — | — | — | 219 | 219 |  |
| איירבוס A321neo | 4 | 4 | טרם נקבע | טרם נקבע | טרם נקבע | טרם נקבע | הזמנה מקורית לחמישה  עם שלוש אפשרויות להזמנה נוספת |
| איירבוס A330-300 | 14 | — | 8 | 45 | 183 | 236 |  |
| איירבוס A340-300 | 4 | — | 8 | 47 | 164 | 219 | ייצא משירות ויוחלף על ידי איירבוס A350-900 עד אמצע 2025. |
| איירבוס A350-900 | — | 15 |  |  |  |  | משלוחים מאמצע 2025 כחלק מהזמנת לופטהנזה להחלפת מטוסי איירבוס A340-300. |
| בואינג 777-300ER | 12 | — | 8 | 62 | 270 | 340 |  |
| סה"כ | 92 | 21 |  |  |  |  |  |
פעילות החברה בישראל

החברה מפעילה 2 טיסות יומיות בקו בין נמל התעופה הבינלאומי ציריך-קלוטן לנמל התעופה בן-גוריון. הטיסות מבוצעות במטוסים מדגמים איירבוס A321, איירבוס A321neo ולעיתים גם באיירבוס A330
הערות שוליים

↑  "אילו חברות תעופה הצליחו להיכנס לרשימה של '10 הכי טובות בעולם'?". חרדים10. 2017-12-05. נבדק ב-2017-12-11.
↑  פרטי צי המטוסים של סוויס, באתר airfleets.net (באנגלית)
| קבוצת לופטהנזה |
| --- | --- | --- |
| חברות | לופטהנזה • אוסטריאן איירליינס • סוויס • יורווינגס • לופטהנזה קרגו | לוגו לופטהנזה |
| לופטהנזה רגיונל | לופטהנזה סיטי ליין • אייר דולומיטי | לוגו לופטהנזה |
| חברות בבעלות חלקית | בראסלס איירליינס • סאן אקספרס • AeroLogic | לוגו לופטהנזה |
| --- | --- |
בקרת זהויות :  GND: 10099647-4  LCCN: n2006036079  NKC: osa20211130549  VIAF: 123128600   WorldCat (עם VIAF): 123128600
ניקולאי קונסטנטינוביץ', הנסיך הגדול של רוסיה

ניקולאי קונסטנטינוביץ', הנסיך הגדול של רוסיה (ברוסית: Николай Константинович;‏ 14 בפברואר 1850 – 26 בינואר 1918) היה נסיך גדול משושלת רומנוב.
ביוגרפיה > ראשית חייו

ניקולאי נולד בסנקט פטרבורג ב-14 בפברואר 1850, והיה בנם הבכור של הנסיך הגדול קונסטנטין ניקולאייביץ' ואלכסנדרה יוסיפובנה, הנסיכה הגדול של רוסיה ונכדו של ניקולאי הראשון, קיסר רוסיה לבית רומנוב. הייתה לו ילדות מיוחסת מאוד, וכמו רוב ילדי המלוכה גודל על ידי מטפלות ומשרתים, כך שעד שניקולאי גדל הוא חי חיים עצמאיים מאוד לאחר שהפך לקצין צבאי מחונן ורודף נשים חסר תקנה. היה לו רומן עם אישה אמריקאית ידועה לשמצה פאני ליר. בשערורייה שקשורה לפרשה הזו, הוא גנב שלושה יהלומים יקרי ערך מהחזקתו של אחד מאייקוני המשפחה היקרים ביותר. הוא הוכרז לא שפוי וגורש לטשקנט.
ביוגרפיה > אחרית חייו

הוא חי שנים רבות תחת פיקוח מתמיד באזור סביב טשקנט שבדרום מזרח האימפריה הרוסית (כיום אוזבקיסטן) ותרם תרומה גדולה לעיר על ידי שימוש בהונו האישי כדי לסייע בשיפור האזור המקומי. בשנת 1890 הוא הורה לבנות ארמון משלו בטשקנט לשכן ולהציג את אוסף יצירות האמנות הגדול והיקר מאוד שלו, והאוסף הוא כיום מרכז המוזיאון הממלכתי לאמנויות של אוזבקיסטן. הוא גם התפרסם בטשקנט כמהנדס בכיר ומומחה השקאה, בנה שתי תעלות גדולות, הבוכר-אריק (שהייתה מיושרת בצורה גרועה ועד מהרה נסחפה) וחיווה-אריק המוצלחת הרבה יותר, שהורחבה מאוחר יותר ויצרה את תעלת הקיסר ניקולאי הראשון, שהשקתה שטח של 12,000 דסיאטינות, 33,000 דונם (134 קמ"ר) של קרקע בערבה הרעבה בין דז'יזק לטשקנט. רוב השטח יושב אז על ידי מתיישבים איכרים סלאבים.
לניקולאי היו מספר ילדים מנשים שונות. אחד מנכדיו, נטליה אנדרוסובה, מת במוסקבה ב-1999.
ביוגרפיה > מותו

ניקולאי נפטר מדלקת ריאות ב-26 בינואר 1918.  הוא נקבר בקתדרלת גאורגיוס הקדוש (אחר כך נהרסה על ידי המשטר הסובייטי).
משפחתו

ניקולאי התחתן עם נאדז'דה אלכסנדרובנה דרייר (1861–1929), בתם של מפקד משטרת אורנבורג אלכסנדר גוסטבוביץ' דרייר וסופיה איבנובנה אופנובסקאיה, ב-1882. מנישואים אלו נולדו שני ילדים:
ארטמי ניקולאייביץ' הנסיך איסקנדר (או הנסיך רומנובסקי-איסקנדר) (1883–1919), נהרג במלחמת האזרחים ברוסיה
אלכסנדר ניקולאייביץ', נסיך איסקנדר (רו') (15 בנובמבר 1887 – 26 בינואר 1957), התחתן עם אולגה יוסיפונה רוגובסקאיה / רוגובסקה (1893–1962) ב-5 במאי 1912. לזוג נולדו שני ילדים. אלכסנדר ואולגה התגרשו מאוחר יותר, ואלכסנדר התחתן עם נטליה חאניקובה (30 בדצמבר 1893 – 20 באפריל 1982) בשנת 1930. מהנישואים האחרונים לא נולדו לו ילדים.
הנסיך קיריל רומנובסקי-איסקנדר, שם מאומץ (באמצעות האב החורג, ניקולס אנדרוסוב) קיריל ניקולאיביץ' אנדרוסוב (5 בדצמבר 1914 – 1992)
נטליה אלכסנדרובנה הנסיכה רומנובסקאיה-איסקנדר, השם המאומץ נטליה ניקולייבנה אנדרוסובה (2 בפברואר 1917 – 1999)
הערות שוליים

1 2  Manaev, G. (2018-08-08). "4 sex scandals in the Romanov family" (באנגלית). Russia Beyond the Headlines. נבדק ב-2020-01-29.
↑  Massie, Robert K. (1995), The Romanovs: The Final Chapter, London: Random House, p. 255, ISBN 0-09-960121-4
| --- | --- |
בקרת זהויות :  PLWABN: 9810615581205606  BNE: XX5175389  GND: 115379747X  ISNI: 0000 0000 3852 1152  LCCN: n2001031939  NKC: js20181002310  SELIBR: 408773  VIAF: 46106324   WorldCat (עם VIAF): 46106324
לצוף (סרט)

| --- | --- |

 בימוי:  בובי רוביו
 תסריט:  בובי רוביו
 שחקנים ראשיים:  בובי רוביו   אלי פוקיל   לונה ווטסון   מיקה קובו
 מוזיקה:  ברני ג'ונס
 מדינה:  ארצות הברית 
 חברת הפקה:  פיקסאר
 חברה מפיצה:  דיסני+ 
 שיטת הפצה:  וידאו על פי דרישה 
 הקרנת בכורה:  2019 
 משך הקרנה:  7 דק' 
 שפת הסרט:  אנגלית 
 סוגה:  סרט ילדים 
 סרטים בסדרה:  ספארקשורטס
 אתר רשמי
 דף הסרט ב־IMDb
 
לצוף (באנגלית: Float) הוא סרט הנפשה ממוחשבת אמריקאי קצר, שנכתב ובוים בידי בובי רוביו, בהפקת פיקסאר ובהפצת אולפני דיסני. זהו הסרט הרביעי בסדרת הסרטים "ספארקשורטס" של פיקסאר, והוא מתמקד ביכולתו של הבן לעוף ובבחירה שאביו צריך לעשות. הסרט הופץ בדיסני+ ב-12 בנובמבר 2019. הסרט נמשך כשבע דקות.
עלילה

אבא (בובי רוביו) משחק עם בנו הקטן אלכס (אלי פוקיל) בחצר הקדמית של ביתו. בעודו מראה לו את שן האריה, אלכס ממשיך לצוף ואביו נעשה מופתע. עיניים פקוחות מתחילות להדאיג אותו כשהוא תופס את אלכס ומחזיר אותו לבית. כעת, אלכס (לונה ווטסון) ילד בן 4, והוא ממשיך לצוף בכל רחבי הבית בעוד אביו הפך להיות נזיר פרוע. הוא שומר על בנו ברצועה וממלא את תרמילו בסלעים כדי להשאירו על הקרקע אך כל אותם אמצעי זהירות לא מנעו מבנו מלהמשיך לצוף. אבא מחליט לעזוב את הבית תוך ניסיון שלא להיתקל בשכנים.
אבא נח מול גן שעשועים ומתבונן בילדים האחרים שמשחקים, אך כאשר הוא מסתובב אל אלכס הוא מגלה שאלכס נמלט ושהוא משחק עם הילדים האחרים. אבא תופס בחופזה את בנו, שמתחיל בהתקפי זעם. אבא שואל את אלכס מדוע הוא לא יכול להיות נורמלי. אלכס מסתכל על הילדים בפארק, ואביו מנדנד אותו על הנדנדה עד שלבסוף הוא משגר אותו לאוויר. אלכס ממשיך לטוס כשאביו מתרוצץ מתחתיו בשמחה.
מדבבים

בובי רוביו בתפקיד אבא
אלי פוקיל בתור אלכס התינוק
לונה ווטסון בתפקיד אלכס בן 4
מיקה קובו כקולות נוספים
פיתוח

הסרט בוים ונכתב על ידי בובי רוביו, הופק על ידי קריסי קבבה ואולפני פיקסר והופץ בידי אולפני וולט דיסני. זהו הסרט הרביעי בסדרת הסרטים הקצרים "SparkShorts" של פיקסאר, והוא נמשך כשבע דקות. בינואר 2019 תיאר רוביו את התוכנית כ"סרטים שונים מסוגי הסרטים שפותחו בפיקסאר", ואילו מנהל ההפקה לינדסי קולינס אמר כי סדרת הסרטים מכונה SparkShorts (בתרגום ישיר: מכנסי ניצוץ) מכיוון שפיקסאר רוצה לראות את הניצוץ היצירתי של העובדים שלה. לטענתו של רוביו, הסרט הוא "הזדמנות נפלאה לספר את סיפורו". הוא הצהיר כי Float הוא בהשראת בנו, הנמצא על הספקטרום האוטיסטי, וכי הוא הזדהה עם האב בסרט. רוביו אמר כי הילד "שונה מילדים אחרים" מכיוון שהוא יכול "לצוף".
התכנון הראשוני של רוביו היה שהסרט יכיל דמויות קווקזיות, אך אחד מעובדיו של רוביו הציע לו להשתמש בדמויות פיליפיניות-אמריקאיות במקום. רוביו החליט להקשיב לעצת העובד ולבצע שינוי זה על מנת "להעצים את הדמויות בסרט". רוביו אמר כי לראות את הצופים מגיבים לסצנות מסוימות בסרט באופן שהוא ציפה מהם להגיב היה "מדהים". לדברי רוביו, הצופים נתנו מספר פרשנויות לסרט.
פסקול

ברני ג'ונס, שהיה אחראי על הלחנת הפסקול של הסרט סמאש וגראב, סרט קצר אחר בסדרת ספארקשורטס, הלחין גם את הפסקול של הסרט לצוף.
| --- | --- |

 אלבום אולפן מאת 
 יצא לאור:  28 בפברואר 2020
 סוגה:  פסקול
פסקול > רשימת רצועות

| מס' | שם | משך |
| --- | --- | --- |
| 1. | Bouncing Baby  | 1:33 |
| 2. | Duck and Cover & Regret  | 1:17 |
| 3. | I See You  | 1:18 |
| 4. | Float End Credits  | 1:10 |
| 5. | Float Alternate End Credits  | 1:07 |
| משך כולל: | משך כולל: | 6:25 |
הערות שוליים

1 2  Menta, Anna (15 בנובמבר 2019). "Pixar's Float on Disney+ Is a Moving, Must-Watch Metaphor for Autism". Decider.com. אורכב מ-המקור ב-15 בדצמבר 2019. נבדק ב-18 ביוני 2020. {{cite web}}:  (עזרה)
↑  Orange, B. Alan (10 בינואר 2020). "Pixar Announces New Short Film Program SparkShorts". MovieWeb. נבדק ב-10 בינואר 2020. {{cite web}}:  (עזרה)
↑  "SparkShorts". Pixar. 18 בינואר 2018. אורכב מ-המקור ב-2019-02-28. נבדק ב-18 ביוני 2020. {{cite news}}:  (עזרה)
↑  Gentile, Dan (21 בנובמבר 2019). "How this Pixar storyboard artist made Float, a Disney+ short about his autistic son". SFGate. Hearst Communications. נבדק ב-18 ביוני 2020. {{cite web}}:  (עזרה)
↑  Wolfe, E. (12 בנובמבר 2019). "Disney+ Review: Pixar SparkShorts Float is The Heartwarming Tale of a Very Special Child". Walt Disney World News Today. נבדק ב-18 ביוני 2020. {{cite web}}:  (עזרה)
↑  Tangcay, Jazz (30 בנובמבר 2019). "'Float' Director Bobby Rubio on Unconscious Bias and Pixar's First Filipino American Character". Penske Media Corporation. אורכב מ-המקור ב-15 בדצמבר 2019. נבדק ב-18 ביוני 2020. {{cite web}}:  (עזרה)
↑  "Introducing Pixar SparkShorts". Pixar/The Walt Disney Company/YouTube. 10 בינואר 2019. נבדק ב-18 ביוני 2020. {{cite news}}:  (עזרה)
↑  Abad-Santos, Alex (12 בנובמבר 2019). "Pixar's touching animated short Float is one of the best new things on Disney+". Vox. Vox Media. אורכב מ-המקור ב-3 בדצמבר 2019. נבדק ב-18 ביוני 2020. {{cite web}}:  (עזרה)
↑  McGirt, Ellen (5 בדצמבר 2019). "'Float' Is Breaking New Ground on Disney+". אורכב מ-המקור ב-15 בדצמבר 2019. נבדק ב-18 ביוני 2020. {{cite web}}:  (עזרה)
↑  "Why Pixar's groundbreaking short 'Float' with Filipino lead characters almost didn't happen". KGO-TV. 29 בנובמבר 2019. אורכב מ-המקור ב-18 ביוני 2020. נבדק ב-18 ביוני 2020. {{cite web}}:  (עזרה)
אפרודיטה

ערך זה עוסק באלת האהבה היוונית הקדומה. אם התכוונתם למשמעות אחרת, ראו .
| --- | --- |

"הולדת ונוס"; ציור מאת ויליאם אדולף בוגרו, 1879. הציור מתאר את המיתוס הידוע ביותר אודות אפרודיטה - היא ונוס הרומאית - לידתה מקצף הגלים, מוקפת בפמליה מלכותית.
 תפקיד:  אלת האהבה והיופי
 תרבות:  דת יוון העתיקה, מיתולוגיה יוונית 
 מקום מגורים:  הר אולימפוס המיתולוגי 
 אלים מקבילים:  עשתרת, ונוס, אנאהיט
 אב:  זאוס, אורנוס
 אם:  דיונה, גאיה
 בן או בת זוג:  הפייסטוס, ארס
 צאצאים:  אנתרוס, פייתו, טיכה, אריקס, איניאס, Golgos, אדרסטיאה, Polycaon, החאריטות, רודה, Hymen, ארוס, דימוס, פריאפוס, פובוס, הימרוס, הרמוניה, הרמפרודיטוס, Lyrus,
 
אפרודיטֶה או אפרודיטי (ביוונית: Αφροδίτη) היא אלת האהבה, היופי והפריון במיתולוגיה היוונית. היא אחת משתים עשרה האלוהויות העליונות והמרכזיות של יוון העתיקה. מקבילתה ברומא היא ונוס, בפיניקיה (כנראה מקור פולחנה) עשתרת, ובארמניה אנאהיט.
רוב המיתוסים אודות אפרודיטה הם משלים על אהבה, רומנטיקה ומיניות. אפרודיטה מייצגת מיניות ואהבה חסרת גבולות, שאינה מתחשבת במוסכמות. היא מסייעת לכל מי שחש אהבת אמת או תשוקת אמת, ומענישה את המזלזלים באהבתם של אחרים. לאפרודיטה פמליה מלכותית, הכוללת את ילדיה המכונפים ארוס, פותוס (אנ') והימרוס (אנ'), בתה פייתו (אנ') אלת השכנועים, נימפות ההרים והיערות ושלוש החאריטות.
מקור השם > מקור השם

מקובל ששמה הוא ממקור שמי, כנראה משם האלוהות הפיניקית עשתרת.
היוונים העתיקים קישרו את שמה למילה היוונית αφρος (אפרוס) שמשמעותה קצף, בשל העובדה שנולדה מקצף הגלים.
מקור השם > כינויי אפרודיטה

לאפרודיטה שלל כינויים, מתוכם:
קיתריאה (Κυθέρεια) – אדונית קיתרה מפני שאפרודיטה הגיעה לאי קיתרה לאחר לידתה. פולחן אפרודיטה־אוראניה (אנ') נפוץ לקיתרה מאשקלון (שמקדשה שם היה העתיק ביותר), דרך קפריסין, ואף המקדש בקיתרה נבנה על־ידי פיניקים מאזור אשקלון.
קפרוגנס (Κυπρογενής)
פילומדס (φιλομμειδής)
"קופרוס"
"זהובה" (πολύχρυσος)
אפרודיטה אוראניה (אנ') – השמימית, והיא כאמור מקושרת לקיתרה; פולחן זה הוא הצורה היוונית לפולחן הפיניקי של עשתרת־שמם, ובין מקדשיה העתיקים נמנה מקדשה בקיתרה (אנ').
אפרודיטה פנדמוס (אנ') (של כל העם)
אפרודיטה אפוטרופיה (אנ')
אפרודיטה ניקפורוס (נושאת הניצחון)
אפרודיטה אריאה (אנ') – אפרודיטה עטוית השריון, כמו ארס
לאפרודיטה היו גם אפיתטים מקומיים, כמו:
אפרודיטה אמתוסיה (אנ') – על שם אמתוס (אנ') שבקפריסין
אפרודיטה פאפוס – על שם פאפוס, היא "עשתרת פף". לפי פאוסניאס, מקור פולחן אפרודיטה בסוריה ומשם הגיע לפאפוס באמצעות הפיניקים.
אפרודיטה אריקינה – על שם אריקס, היא ונוס אריקינה (אנ') ו"עשתרת ארך"
מיתוסים > מיתוסים מרכזיים

הולדת אפרודיטה מקצף הגלים
נישואי אפרודיטה להפיסטוס
אפרודיטה וארס
אפרודיטה ואדוניס
ארוס ופסיכה
פאריס והלנה היפה
פיגמליון וגלתיאה
מלניון ואטלנטה
אפרודיטה ואנכיסס (סיפור לידת איניאס, ההמנון ההומרי לאפרודיטה)
מיתוסים > סיפור לידת אפרודיטה

קיימות מספר גרסאות לגבי הולדתה של אפרודיטה, ככל הנראה מפני שהיא אינה יוונית, אלא מזרח-תיכונית במקורה. במהלך יצירות שונות מוזכרת עובדה זו, ” לכולם חשובים מעשי קפרייס בהוד עטרתה” [דרוש מקור: הומרוס, המנונים הומרים, אל אפרודיטה בתרגום אהרן שבתאי].
פולחן אפרודיטה ככל הנראה הגיע ליוון דרך פאפוס שבקפריסין שם נקראה בשם קיפריס, ומכאן גם המיתוסים אודות לידה מקצף הגלים ליד האי. לידתה מקצף הגלים שימשה נושא ליצירות אמנות.
רוב החוקרים מאמינים כי האלה קיפריס קדומה אף יותר וקשורה לאשתר המסופוטומית (ודרכה לאיננה) ולעשתרת הפיניקית. לפי התלמוד (מסכת עבודה זרה פרק שלישי) היו מעמידים פסלים שלה בבתי מרחצאות, גם בארץ ישראל.
מיתוסים > סיפור לידת אפרודיטה > בת תטיס

על פי מקור אחד היא בתה של תלסה או טתיס, אלת הים.
מיתוסים > סיפור לידת אפרודיטה > בת זאוס

על פי הומרוס, היא בתם של זאוס מלך האלים ודיונה.
מיתוסים > סיפור לידת אפרודיטה > הולדת אפרודיטה מקצף

על פי תאוגוניה של הסיודוס היא נולדה מקצף שנוצר על הגלים לאחר שסירס הטיטן קרונוס את אביו אורנוס והשליך את איברי המין שלו לים ליד האי קפריסין או בסביבות קיתריה ומכאן כינויה (epithet) "קופרוס".
אך המבושים שגזרם בצורו וזרקם מיבשת

אל נבכי-ים הסוכרים, עת רבה עוד נשאו על המים

עד אשר קצף לבן עטף את בשר בן הנצח.

בו, בהקצף, צמחה וגדלה העלמה. על קיתרי,

אי רב קדשה, ראשונה היא עברה ומשם חיש הגיעה

אל אדמת קפרוס, האי המקף על סביביו זרמי מים.

שמה יצאה האלה יפה נערצת, וירק

דשא צמח סביב נוי-חטב רגליה. ובשם אפרודיטי

[היא ילידת קצף ים ויפת העטרת קיתרי]

לה יקראו האלים ובני החלוף, כי מקצף

מים גדלה, אך קיתרי (Κυθέρεια) – על כי אל קיתרי הגיעה.

שם לה גם קפרוגנס (Κυπρογενής), כי בקפרוס נולדה שטוף המים.

פילומדס (φιλομμειδής) יכנוה, על כי מן האבר נוצרה.
מיתוסים > מאהביה של אפרודיטה

זאוס, אביה של אפרודיטה, השיא אותה לאל הנפחים המכוער הפייסטוס בתמורה לכך שישחרר את הרה ממלכודת שטמן לה. אפרודיטה לא הייתה אשה נאמנה להפייסטוס, והמיתולוגיה היוונית שופעת בסיפורים על מאהביה האלים ובני התמותה. מאהבה המפורסם ביותר של אפרודיטה הוא אל המלחמה ארס. באמנות היוונית אפשר לראות ציורים רבים של הזוג. מאהב מפורסם נוסף של האלה הוא אדוניס.
מיתוסים > משפט פאריס

אפרודיטה זכתה ב"משפט פאריס" בו הוטלה על הנסיך הצעיר פאריס לבחור למי להעניק תפוח מוזהב: לאפרודיטה, להרה או לאתנה. כל אחת מהן הבטיחה לו דבר-מה אם יבחר בה. אפרודיטה הבטיחה לו את האישה היפה בעולם, הלנה, והיא זו שקיבלה את התפוח המוזהב.
לקריאה נוספת

אפי זיו, סודות אלי האולימפוס, אור יהודה: כנרת, זמורה, ביתן, 2013, עמ' 121-156, מסת"ב 9789655525694
הערות שוליים

↑  R. S. P. Beekes, Etymological dictionary of Greek, Leiden: Brill, 2010, עמ' 179, ISBN 978-90-04-17418-4
↑  נחום סלושץ, אוצר הכתובות הפניקיות, דביר, 1942, עמ' 119
↑  Markus Egetmeyer, Formation des noms, Le dialecte grec ancien de Chypre, כרך 1: Grammaire‏, De Gruyter, 2010, עמ' 241 (פסקה §267), ISBN 978-3-11-021752-0. (בצרפתית)
↑  משמעות שמה של אפרודיטה (באנגלית)
↑  המנונים הומרים, אל אפרודיטה, 6
↑  הסיודוס, תיאוגוניה, 199
↑  הרודוטוס, היסטוריות, ספר 1, פסקאות 105, 131 (ראו במקור היווני ובתרגום לעברית)
↑  פאוסניאס, תיאורה של יוון, ספר 1, פרק 14, פסקה 7 (1.14.7)
1 2  ראו לדוגמה, היסיודוס, תיאוגוניה, 193
↑  המנונים הומרים, אל אפרודיטה, 1
↑  ע. ג. חורון, קדם וערב, דביר, 2000, עמ' 196, 305, וראו גם בכתובת אשמונעזר
↑  ע. ג. חורון, קדם וערב, דביר, 2000, עמ' 305
↑  נחום סלושץ, אוצר הכתובות הפניקיות, דביר, 1942, עמ' 95–96
↑  פאוסניאס, תיאורה של יוון, ספר 1, פרק 14, פסקה 7 (1.14.7)
↑  נחום סלושץ, אוצר הכתובות הפניקיות, דביר, 1942, עמ' 134, 249
↑  Iliad, Book V
| --- | --- |
בקרת זהויות :  NLI: 987007329039305171  BnF: cb119309228 (data)  GND: 118649809  LCCN: no2014047558  NKC: jo2016908806  SUDOC: 027219550  VIAF: 37709888   WorldCat (עם VIAF): 37709888 
כד המתאר את הולדת אפרודיטה
לידת ונוס מן הגלים, סנדרו בוטיצ'לי, מוזיאון אופיצי, פירנצה
אפרודיטה שוכבת בחיק אימה דיונה לצד הסטיה מתוך פסלי הגמלון המזרחי של הפרתנון מאת פידיאס במוזיאון הבריטי-(שיש אלגין)
הולדת ונוס מקצף הגלים מאת פטר פאול רובנס במוזיאונים המלכותיים לאמנויות יפות של בלגיה